./data/phi0474/phi057/phi0474.phi057.perseus-lat1.xml
ego ad Caesarem unas Capua litteras dedi quibus       ad ea rescripsi quae mecum ille de gladiatoribus suis egerat, brevis sed benevolentiam       significantis, non modo sine contumelia sed etiam cum maxima laude Pompei  id enim illa sententia postulabat qua illum ad concordiam hortabar  eas si quo  ille misit, in publico proponat velim  alteras       eodem die dedi quo has ad te  non potui non dare, cum et ipse ad me       scripsisset et Balbus  earum exemplum ad te misi  nihil arbitror fore quod reprehendas  si qua erunt, doce me quo       modo μέμψιν effugere possim